Legal Document

Category: 1399

Text:
3. ΝΟΜΟΘΕΤ. ΔΙΑΤΑΓΜΑ υπ’ αριθ. 618 της 17/20 Απρ. 1948  Περί τροποποιήσεως και συμπληρώσεως του Ν.Δ. 85/46 «περί Υπηρεσιών Κοινωνικής Προνοίας κλπ.».  Άρθρ.1.-Αι Υπηρεσίαι Κοινωνικής Προνοίας περί ων το Ν.Δ. 85/46 μετονομάζονται από της ισχύος του παρόντος εις «Κέντρα Κοινωνικής Προνοίας», άτινα αποτελούσι τας περιφερειακάς Υπηρεσίας του Υπουργείου Κοινων. Προνοίας. Άρθρ.2-4.(Αντικαθίστανται τα άρθρ. 11-15 του Ν.Δ. 85/1946. Ήδη ισχύουν αι σχετικαί διατάξεις του νέου Οργανισμού Υπ. Προνοίας). Άρθρ.5.-(Αντικατεστάθη υπό των περί διορισμών διατάξεων του Δημοσιοϋπαλληλ. Κώδικος). Άρθρ.6.-(Ορίζεται η σειρά απολύσεως ως πλεοναζόντων εκτάκτων ή ημερομισθίων υπαλλήλων). Άρθρ.7.-Η αρμοδιότης του Κέντρου Κοινων. Προνοίας Χαλκιδικής επεκτείνεται και εις την περιφέρειαν της αυτοδιοικουμένης Πολιτείας Αγίου Όρους. Άρθρ.8.-Δια την παρά των Κέντρων Κοινων. Προνοίας άσκησιν της ειδικωτέρας προστασίας των απόρων δια της οργανώσεως και αναπτύξεως των Οικιακών Βιοτεχνιών βάσει των διατάξεων του Ν.Δ. 85/46 περί «Υπηρεσιών Κοινωνικής Προνοίας κλπ.» δύνανται να ιδρύωνται Κέντρα Απόρων Βιοτεχνών, Σχολαί και Εργαστήρια Οικιακών Βιοτεχνιών, Πρατήρια πωλήσεως των προϊόντων αυτών κλπ. ως εξηρτημέναι δημόσιαι υπηρεσίαι των Κέντρων Κοινωνικής Προνοίας. Άρθρ.9.-(Προσωρινής ισχύος). Άρθρ.10.-Τα άρθρ. 16 και 17 του Ν.Δ. 85/46 «περί υπηρεσιών Κοιν. Προνοίας κλπ.» καταργούνται. Πάσα διάταξις Νόμου αντικειμένη τω παρόντι καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   35.Α.β.3 Περιφερειακές Υπηρεσίες